MÓRICZ ZSIGMOND GÖRÖGKATOLIKUS KÉTTANNYELVŰ

ÁLTALÁNOS ISKOLA

4700 Mátészalka, Móricz Zs. u. 96-98.

**ADATKEZELÉSI SZABÁLYZAT**

(a Móricz Zsigmond Görögkatolikus Kéttannyelvű Általános Iskola

 Szervezeti és Működési Szabályzatának 1. sz. melléklete)

HATÁLYOS: 2018. május 22. napjától

**TARTALOMJEGYZÉK**

I. SZABÁLYZAT CÉLJAI ÉS HATÁLYA........................................................................................... 3

II. A MÓRICZ ZSIGMOND GÖRÖGKATOLIKUS KÉTTANNYELVŰ ÁLTALÁNOS ISKOLA ÁLTAL KEZELT ÉS ŐRZÖTT ADATOK KÖRE …………….......................................................... 4

II/1. ONLINE (ELŐ)REGISZTRÁCIÓHOZ KAPCSOLÓDÓ ADATKEZELÉS…………………….4

II/2. FELVÉTELI JELENTKEZÉSHEZ KAPCSOLÓDÓ ADATKEZELÉS ……...............................5

II/3. TANULÓKKAL KAPCSOLATOS ADATKEZELÉS….............................................................. 5

II/4. ALKALMAZOTTAKKAL KAPCSOLATOS ADATKEZELÉS….............................................. 6

II/5. HONLAP-LÁTOGATÁSHOZ KAPCSOLÓDÓ ADATKEZELÉS.............................................. 7

III. ADATKEZELÉS ÉS TÁROLÁS RENDJE...................................................................................... 8

IV. ADATOK TOVÁBBÍTÁSÁNAK RENDJE................................................................................... 12

V. ADATBIZTONSÁGI SZABÁLYOK.............................................................................................. 13

VI. ADATVÉDELMI INCIDENS........................................................................................................ 14

VII. ADATKEZELÉSSEL FOGLALKOZÓ ALKALMAZOTTAK KÖRE ÉS HATÁSKÖREIK ... 15

VIII. SZABÁLYZAT ELFOGADÁSA, JÓVÁHAGYÁSA, MEGTEKINTÉSE.................................16

IX. ZÁRÓ RENDELKEZÉSEK........................................................................................................... 16

A MÓRICZ ZSIGMOND GÖRÖGKATOLIKUS KÉTTANNYELVŰ ÁLTALÁNOS ISKOLA NEVELŐTESTÜLETE

az Európai Parlament és a Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló – és 2018. május 25. napjától alkalmazandó – (EU)2016/679 rendeletének (a továbbiakban: GDPR),

az információs önrendelkezési jogról és az információszabadságról szóló 2011. évi CXII. törvénynek (a továbbiakban: Infotörvény), valamint

a nemzeti köznevelésről szóló 2011. évi CXC. törvénynek (a továbbiakban: Nktv.) való megfelelés érdekében, továbbá

a Móricz Zsigmond Görögkatolikus Kéttannyelvű Általános Iskolával kapcsolatba kerülő természetes személyek adatainak fokozott védelme, illetve ezen adatok jogszerű, tisztességes és átlátható kezelése, valamint felhasználása módjának meghatározása céljából,

AZ ALÁBBI SZABÁLYZATOT ALKOTJA:

**I. SZABÁLYZAT CÉLJAI ÉS HATÁLYA**

1. Jelen Szabályzat célja, hogy a **Móricz Zsigmond Görögkatolikus Kéttannyelvű Általános Iskola** (székhely: 4700 Mátészalka, Móricz Zsigmond u. 96-98. .; OM azonosító: 033393) mint adatkezelő által kezelésében lévő személyes adatokról vezetett nyilvántartások jogszerű rendjét meghatározza; biztosítsa, hogy a Móricz Zsigmond Görögkatolikus Kéttannyelvű Általános Iskolával a 6. pont szerint kapcsolatba kerülő természetes személyek személyes adatait a mindenkor hatályos jogszabályi feltételek mentén kezelje, tárolja, továbbá e természetes személyek személyes adataik védelméhez való jogai ne sérüljenek.

2. Jelen Szabályzat alkalmazandó minden olyan esetben, amikor a Móricz Zsigmond Görögkatolikus Kéttannyelvű Általános Iskola természetes személyek személyes adatait részben vagy egészben automatizált módon kezeli, valamint olyan esetekben is, amikor a személyes adatok nem automatizált adatkezelése valamely nyilvántartási rendszer részét képezi, vagy ilyen nyilvántartási rendszer részévé kívánják azt tenni.

3. Személyes adatnak minősül az azonosított vagy azonosítható természetes személyre vonatkozó bármely információ. Azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható, valamint ezen adatokból levonható, érintettre vonatkozó következtetés.

4. Adatkezelésnek minősül a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés, továbbítás, terjesztés vagy egyéb módon történő hozzáférhetővé tétel, összehangolás vagy összekapcsolás, korlátozás, törlés, illetve megsemmisítés.

5. A Móricz Zsigmond Görögkatolikus Kéttannyelvű Általános Iskola, mint az GDPR 4. cikk 7. pontja, illetve az Infotörvény 3. § 9. pontja szerinti adatkezelő a jelen Szabályzat hatálya alatt jogosult a II. fejezetben meghatározott személyes adatok kezelésére, személyes adatok kezelésének célját meghatározni, az adatkezelésre (beleértve a felhasznált eszközt) vonatkozó döntéseket meghozni és azokat végrehajtani.

6. Jelen Szabályzat kiterjed

(i) a Móricz Zsigmond Görögkatolikus Kéttannyelvű Általános Iskolával munkaviszonyban vagy foglalkoztatásra irányuló egyéb jogviszonyban álló természetes személyekre;

(ii) a Móricz Zsigmond Görögkatolikus Kéttannyelvű Általános Iskolával tanulói jogviszonyban álló természetes személyekre, illetve – kiskorú személy esetén – törvényes képviselőikre;

(iii) a Móricz Zsigmond Görögkatolikus Kéttannyelvű Általános Iskolával tanulói jogviszonyban nem álló, de a Móricz Zsigmond Görögkatolikus Kéttannyelvű Általános Iskolával egyéb módon kapcsolatot létesítő természetes személyekre (pl. az intézmény iránt érdeklődők, és szüleik), illetve – kiskorú személy esetén – törvényes képviselőikre;

(iv) azon természetes személyek személyes adataira, akik az (i), illetve (ii) alpontokban meghatározott jogviszonyt kívánnak a Móricz Zsigmond Görögkatolikus Kéttannyelvű Általános Iskolával alapítani, illetve – kiskorú személy esetén – törvényes képviselőikre;

(v) a Móricz Zsigmond Görögkatolikus Kéttannyelvű Általános Iskola által szervezett és bonyolított – a felvételi eljárást megelőző – online (elő)regisztrációban részt vevő, az online (elő)regisztráció során adatokat szolgáltató természetes személyekre, illetve – kiskorú személy esetén – törvényes képviselőikre;

(vi) minden olyan személyre, aki a Móricz Zsigmond Görögkatolikus Kéttannyelvű Általános Iskola használatában álló domain alatt üzemeltetett honlapot (www.moricz-msz.hu) látogatja, ott önkéntesen személyes adatot ad át a Móricz Zsigmond Görögkatolikus Kéttannyelvű Általános Iskola részére, vagy akinek a nyílt hálózaton keresztülő csatlakozást biztosító eszközén a honlap adattárolást végez, illetve az ott tárolt adatokhoz való hozzáférést kér.

**II. A MÓRICZ ZSIGMOND GÖRÖGKATOLIKUS KÉTTANNYELVŰ ÁLTALÁNOS ISKOLA ÁLTAL KEZELT ÉS ŐRZÖTT ADATOK KÖRE**

**II/1. ONLINE (ELŐ)REGISZTRÁCIÓHOZ KAPCSOLÓDÓ ADATKEZELÉS**

7. A Móricz Zsigmond Görögkatolikus Kéttannyelvű Általános Iskola képzéseire jelentkezni kívánó személyek jogosultak részt venni az önkéntes ún. (elő)regisztrációs eljárásban. Az (elő)regisztráció során az érintett önkéntes alapon megadja egyes személyes adatait, amelyeket a Móricz Zsigmond Görögkatolikus Kéttannyelvű Általános Iskola jogosult a következő célból felhasználni: a Móricz Zsigmond Görögkatolikus Kéttannyelvű Általános Iskola által meghirdetett képzésekre történő felvételi eljárásban történő részvételre vonatkozó igények felmérése, a későbbi felvételi eljárásban való felhasználás. Az (elő)regisztrációban való részvétel nem jelenti a felvételi eljárásban való részvételt. Az (elő)regisztráció során a következő adatok elektronikus űrlapként való kitöltése útján történő megadását kéri a Móricz Zsigmond Görögkatolikus Kéttannyelvű Általános Iskola:

(i) felvételi eljárásban részt venni kívánó neve,

(ii) felvételi eljárásban részt venni kívánó születési helye és ideje,

(iii) felvételi eljárásban részt venni kívánó lakcíme, tartózkodási helye,

(iv) választott évfolyam,

(v) felvételi eljárásban részt venni kívánó egyik törvényes képviselőjének neve,

(vi) felvételi eljárásban részt venni kívánó egyik törvényes képviselőjének lakcíme, tartózkodási helye,

(vii) felvételi eljárásban részt venni kívánó egyik törvényes képviselőjének elérhetősége (telefonszám, email cím).

8. Az (elő)regisztráció során az (elő)regisztrációs nyomtatványon a megadott adatok felvételi eljárásban történő esetleges felhasználásához, mint konkrét célból történő adatkezeléshez – amennyiben felvételi kérelem benyújtására is sor kerül e kérelem benyújtásával – az érintett önkéntesen, kifejezetten hozzájárul (illetve törvényes képviselője).

**II/2. FELVÉTELI JELENTKEZÉSHEZ KAPCSOLÓDÓ ADATKEZELÉS**

9. Amennyiben a Móricz Zsigmond Görögkatolikus Kéttannyelvű Általános Iskola képzéseire felvételi eljárást hirdet, a felvételi eljárásban való részvétel feltétele, hogy a felvételét kérő személy egyes személyes adatait a Móricz Zsigmond Görögkatolikus Kéttannyelvű Általános Iskola számára megadja. A felvételi eljárásban résztvevő személy a személyes adatokat, illetve az adatok konkrét célból történő adatkezeléshez való hozzájárulásra vonatkozó nyilatkozatának megtételével adja meg azt a Móricz Zsigmond Görögkatolikus Kéttannyelvű Általános Iskola számára. Az adatkezeléshez való hozzájárulás önkéntes, az így megismert személyes adatokat a Móricz Zsigmond Görögkatolikus Kéttannyelvű Általános Iskola kizárólag a felvételi eljárással kapcsolatos adminisztratív és statisztikai célú ügyintézés során jogosult felhasználni. A felvételi eljárásban való részvételhez feltétlenül szükséges – elektronikus formában átadandó – személyes adatok a következők:

(viii) felvételi eljárásban résztvevő neve,

(ix) felvételi eljárásban résztvevő születési helye és ideje,

(x) felvételi eljárásban résztvevő lakcíme, tartózkodási helye,

(xi) választott évfolyam,

(xii) a képzésre való felvétel során a felvételi eljárásban résztvevő testvéreinek, féltestvéreinek számára vonatkozó adatok,

(xiii) felvételi eljárásban résztvevő törvényes képviselőjének/képviselőinek neve,

(xiv) felvételi eljárásban résztvevő törvényes képviselőjének/képviselőinek lakcíme, tartózkodási helye,

(xv) felvételi eljárásban résztvevő törvényes képviselőjének/képviselőinek elérhetősége (telefonszám, email cím),

10. Amennyiben a felvételi eljárásban résztvevő személy korábban állt már tanulói jogviszonyban más köznevelési intézménnyel, akkor köteles megadni a következő adatokat is:

(i) köznevelési intézmény neve,

(ii) köznevelési intézmény, illetve tanulmányok szöveges értékelése,

(iii) tanuló számára kiállított bizonyítvány száma, és értékelése.

**II/3. TANULÓKKAL KAPCSOLATOS ADATKEZELÉS**

11. a Móricz Zsigmond Görögkatolikus Kéttannyelvű Általános Iskolával tanulói jogviszonyban álló természetes személyek egyes személyes adatait a Móricz Zsigmond Görögkatolikus Kéttannyelvű Általános Iskola jogosult kezelni. A Móricz Zsigmond Görögkatolikus Kéttannyelvű Általános Iskola az Nktv. 43-44. § értelmében kezeli a következő, a Móricz Zsigmond Görögkatolikus Kéttannyelvű Általános Iskolával tanulói jogviszonyban lévő természetes személyek adatait:

(i) név,

(ii) anyja neve,

(iii) nem,

(iv) állampolgárság,

(v) születési hely és idő,

(vi) oktatási azonosító szám,

(vii) társadalombiztosítási azonosító jel,

(viii) lakcím, tartózkodási hely,

(ix) sajátos nevelési igény, beilleszkedési, tanulási és magatartási nehézség, magántanulói jogviszony ténye,

(x) diákigazolvány száma,

(xi) tankötelezettség ténye,

(xii) évfolyam, tancsoport, osztály,

(xiii) jogviszony kezdetének, megszűnésének ideje és jogcíme,

(xiv) tanulmányok várható befejezésének ideje,

(xv) jogviszonyban részes nevelési-oktatási intézmények neve, címe, OM azonosítója,

(xvi) jogviszonyt megalapozó köznevelési alapfeladat,

(xvii) nevelés, oktatás helye.

**II/4. ALKALMAZOTTAKKAL KAPCSOLATOS ADATKEZELÉS**

12. a Móricz Zsigmond Görögkatolikus Kéttannyelvű Általános Iskolával munkaviszonyban vagy foglalkoztatásra irányuló egyéb jogviszonyban álló személyek egyes személyes adatait a Móricz Zsigmond Görögkatolikus Kéttannyelvű Általános Iskola jogosult kezelni. A Móricz Zsigmond Görögkatolikus Kéttannyelvű Általános Iskola az Nktv. 43-44. § értelmében kezeli a következő, a Móricz Zsigmond Görögkatolikus Kéttannyelvű Általános Iskolával munkaviszonyban vagy foglalkoztatásra irányuló egyéb jogviszonyban lévő természetes személyek adatai:

(xviii) név,

(xix) anyja neve,

(xx) nem,

(xxi) állampolgárság,

(xxii) születési hely és idő,

(xxiii) oktatási azonosító szám,

(xxiv) végzettségre és szakképzettségre vonatkozó adatok, ennek keretében:

felsőoktatási intézmény neve, diploma száma, végzettség és szakképzettség megnevezése, továbbá megszerzésének ideje, szakvizsga, illetve doktori fokozat megszerzésének ideje,

(xxv) munkakör megnevezése (óraadó által oktatott tárgy, foglalkozás),

(xxvi) munkáltatóra vonatkozó adatok, ennek keretében: munkáltató megnevezése, címe,

OM azonosítója

(xxvii) munkavégzés helye,

(xxviii) munkaviszony, illetve foglalkoztatásra irányuló egyéb jogviszony kezdetének ideje, időtartama, megszűnésének jogcíme és ideje,

(xxix) vezetői beosztás,

(xxx) besorolás,

(xxxi) munkaidő mértéke,

(xxxii) tartós távollét időtartama,

(xxxiii) lakcím,

(xxxiv) elektronikus levelezési cím,

(xxxv) előmenetellel, pedagógiai-szakmai ellenőrzéssel, pedagógus továbbképzéssel kapcsolatos kötelezettségek teljesítésére vonatkozó adatok,

(xxxvi) szakmai gyakorlat ideje,

(xxxvii) akadémiai tagság,

(xxxviii) munkaidő-kedvezmény ténye,

(xxxix) minősítő vizsga kinevezési (munka) szerződésben rögzített határideje, jelentkezési időpontja, a minősítő vizsga és a minősítési eljárás időpontja és eredménye,

(xl) a pedagógiai-szakmai ellenőrzés időpontja, megállapításai.

13. A Móricz Zsigmond Görögkatolikus Kéttannyelvű Általános Iskola a 12. pontban meghatározott adatokon kívül jogosult kezelni a munkavállalók, valamint a Móricz Zsigmond Görögkatolikus Kéttannyelvű Általános Iskolával foglalkoztatásra irányuló egyéb jogviszonyban álló személyek foglalkoztatással, illetve alkalmassággal kapcsolatos következő adatait is:

(i) pénzforgalmi jelzőszám és pénzforgalmi jelzőszámot vezető pénzügyi intézmény,

(ii) családi állapot, gyermekek, illetve eltartottak száma, eltartás kezdete,

(iii) társadalombiztosítási azonosító szám,

(iv) adószám,

(v) telefonszám, illetve egyéb közvetlen elérhetőség,

(vi) idegen-nyelv ismeret,

(vii) hatósági erkölcsi bizonyítvány száma és kiállításának ideje,

(viii) fegyelmi, etikai büntetésre, kártérítésre kötelezésre vonatkozó adatok,

(ix) rendes szabadság kiadására vonatkozó adatok,

(x) munkabér, továbbá a munkáltató által adott munkabéren kívüli juttatások és azok jogcímei,

(xi) munkáltatóval szemben fennálló tartozások és azok jogcímei.

**II/5. HONLAP-LÁTOGATÁSHOZ KAPCSOLÓDÓ ADATKEZELÉS**

14. A Móricz Zsigmond Görögkatolikus Kéttannyelvű Általános Iskola a www.moricz-msz.hu honlap használatával jogosult – az érintett önkéntesen megadott konkrét célból történő adatkezeléshez való hozzájárulására – kezelni a honlapot látogató személyek (a jelen alfejezetben a továbbiakban: Felhasználó) egyes adatait, illetve egyes személyes adatait. Az adatkezelés elsődleges célja, hogy a honlap által nyújtott szolgáltatások hatékonyabbak, biztonságosabbak és a Felhasználó igényeihez igazítva személyre szabottak legyenek, másrészt a hírlevél szolgáltatás igénybevétele során a személyre szabott tartalom kialakítása és statisztikai adatgyűjtés. A Móricz Zsigmond Görögkatolikus Kéttannyelvű Általános Iskola által végzett adatkezelés további célja, hogy a Felhasználókat azonosítani, a honlap használata során jelzett hibákat javítani, a Felhasználókat – a jelen Szabályzatból Felhasználókat megillető jogokról és terhelő kötelezettségekről – tájékoztatni, a honlap használatával kapcsolatos esetleges vitás helyzeteket kezelni tudja.

15. A Móricz Zsigmond Görögkatolikus Kéttannyelvű Általános Iskola kizárólag a Felhasználó előzetes engedélyével jogosult a honlapon keresztül megadott személyes adatoknak közvetlen tájékoztatás céljára történő felhasználására. Amennyiben Felhasználó hozzájárult ahhoz, hogy megadott személyes adatait közvetlen tájékoztatás céljára felhasználja, úgy az adatkezelés az ilyen célú engedély visszavonásáig terjed.

16. A honlap a Felhasználó által önként átadott személyes adatokon túl – a honlap látogatásának tényénél fogva – a Felhasználó végberendezésében adattárolást (ún. cookie), illetve az ott tárolt adatokhoz való hozzáférést kérhet, a Felhasználó azonosítása, a Felhasználó további látogatásainak megkönnyítése, a Felhasználó részére célzott reklám vagy egyéb célzott tartalom eljuttatása és piackutatás céljából. A cookie-k használatához a Felhasználónak minden esetben hozzájárulását meg kell adnia, a honlapon megjelenő „Ez a weboldal cookie-kat használ.” tájékoztató mellett, e hozzájárulás megadására megadott „Megértettem, elfogadom” ikon engedélyezésével; hozzájárulás megadásának hiányában előfordulhat, hogy a honlap vagy annak egyes aloldalai nem működnek megfelelően, illetve a Felhasználó egyes adatokhoz való hozzáférését a rendszer megtagadhatja.

17. A honlap használata során bizonyos felhasználói adatok automatikusan a Móricz Zsigmond Görögkatolikus Kéttannyelvű Általános Iskola kezelésébe kerülnek. Ezek a következők:

(i) Felhasználó honlappal való nyílt hálózaton keresztülő csatlakozást biztosító eszközének egyes adatai;

(ii) Felhasználó által használat IP cím.

E felhasználói adatok kezelésének kizárólagos célja, hogy a Móricz Zsigmond Görögkatolikus Kéttannyelvű Általános Iskola honlap-látogatottsági adatokhoz jusson, illetve a honlapon felmerülő esetleges hibákat, továbbá támadási kísérleteket megfelelően észlelni és naplózni tudja.

18. Felhasználó kizárólagos felelősséggel tartozik azért, hogy a Móricz Zsigmond Görögkatolikus Kéttannyelvű Általános Iskola által üzemeltetett hálózaton belépéshez használt felhasználó nevét és jelszavát harmadik személy tudomására ne hozza. A Móricz Zsigmond Görögkatolikus Kéttannyelvű Általános Iskola nem vállal felelősséget azért, ha Felhasználó felhasználónevét és jelszavát harmadik személy tudomására hozza vagy egyébként a nyilvánosság felé közvetíti, és amelynek eredményeként Felhasználó személyes adataihoz való joga harmadik személy által elkövetett jogellenes cselekmény eredményeként sérülnek.

**III. ADATKEZELÉS ÉS TÁROLÁS RENDJE**

19. A Móricz Zsigmond Görögkatolikus Kéttannyelvű Általános Iskola személyes adatokon végzett adatkezelése során minden esetben megfelel a jogszerűség, tisztességes eljárás, átláthatóság, célhoz kötöttség, adattakarékosság, pontosság, korlátozott tárolhatóság, elszámoltathatóság, valamint az integritás elveihez és az adatok bizalmas jellegéhez. A Móricz Zsigmond Görögkatolikus Kéttannyelvű Általános Iskola személyes adatot

(i) kizárólag az érintettől származó, konkrét célra irányuló adatkezeléshez való önkéntes hozzájárulása esetén; vagy

(ii) az érintett és a Móricz Zsigmond Görögkatolikus Kéttannyelvű Általános Iskola között kötött valamely szerződés teljesítéséhez szükséges körben; végül

(iii) a Móricz Zsigmond Görögkatolikus Kéttannyelvű Általános Iskolára vonatkozó jogi kötelezettség teljesítéséhez jogosult kezelni.

20. A II/1. és a II/2. alfejezetekben meghatározott személyes adatok Móricz Zsigmond Görögkatolikus Kéttannyelvű Általános Iskola számára történő átadása a jogosultak önkéntes adatszolgáltatása alapján történik, és a Móricz Zsigmond Görögkatolikus Kéttannyelvű Általános Iskola kizárólag – a II/1. alfejezet keretében – a felvételi eljárásban való részvételi igény felméréséhez, a későbbi felvételi eljárásban való felhasználáshoz, illetve – A II/2. alfejezet keretében – a felvételi eljárással kapcsolatos adminisztratív (így különösen a [leendő] tanulói jogviszony létesítéséhez szükséges iratok elkészítéséhez) és statisztikai ügyintézéshez jogosult az így tudomására jutott személyes adatokat felhasználni.

21. Amennyiben az (elő)regisztrációban résztvevő személy felvételi jelentkezést nem nyújt be, úgy adatai kezelésére a Móricz Zsigmond Görögkatolikus Kéttannyelvű Általános Iskola a következő felvételi eljárás befejezését követő egy év elteltével köteles megsemmisíteni, illetve azokat statisztikai célból anonimizálni. Amennyiben a felvételi eljárásban résztvevő személy a II/2. alfejezetben meghatározott adatait a Móricz Zsigmond Görögkatolikus Kéttannyelvű Általános Iskola számára átadta, de a felvételi eljárás eredményeként a Móricz Zsigmond Görögkatolikus Kéttannyelvű Általános Iskolába felvételt nem nyer, vagy ugyan felvételt nyert, de jogviszonyt nem létesített, úgy a Móricz Zsigmond Görögkatolikus Kéttannyelvű Általános Iskola személyes adatainak kezelésére a felvételi eljárás befejezését követő tizenkettedik hónap végéig jogosult kezelni; ezt követően a személyes adatokat a Móricz Zsigmond Görögkatolikus Kéttannyelvű Általános Iskola köteles megsemmisíteni, illetve azokat statisztikai célból anonimizálni.

22. A II/3., illetve II/4. alfejezetekben meghatározott adatok jogosultak általi szolgáltatása jogszabály alapján kötelező, amelyeket a Móricz Zsigmond Görögkatolikus Kéttannyelvű Általános Iskola kizárólagos a jogszabályban meghatározott körben és célra használhatja fel, így különösen – de nem kizárólagosan – jogviszony létrejöttével, módosulásával, megszűnésével, alkalmazottak esetén a besorolási követelmények igazolásával, jogviszonyból eredő kötelezettségek teljesítésével, juttatások megállapításával, folyósításával kapcsolatos szervezési és adminisztratív, illetve statisztikai feladatok ellátása. A személyes adatokat a Móricz Zsigmond Görögkatolikus Kéttannyelvű Általános Iskola a jogviszony kezdetétől a jogviszony megszűnését követőn harmadik év december 31. napjáig, illetve az iratőrzési kötelezettség hatálya alá tartozó iratokon tárolt személyes adatok esetén ezen iratőrzési idő leteltéig kezelheti. E határidőket követően a Móricz Zsigmond Görögkatolikus Kéttannyelvű Általános Iskola az adatkezelést köteles megszüntetni és a kezelt, illetve megőrzött adatokat köteles megsemmisíteni, illetve azokat statisztikai célból anonimizálni.

23. A II/3. alfejezetben meghatározott személyes adatok alapján a Móricz Zsigmond Görögkatolikus Kéttannyelvű Általános Iskola ún. összesített tanulói nyilvántartást is köteles vezetni, amely osztályonként csoportosítva tartalmazza – a Móricz Zsigmond Görögkatolikus Kéttannyelvű Általános Iskola adatain túl – a 11. pont (i), (ii), (v), (vi), (viii), (x), (xii) alpontok szerinti adatokat, továbbá a tanuló külön erre vonatkozó hozzájárulásával telefonszámát, illetve email címét.

24. A Móricz Zsigmond Görögkatolikus Kéttannyelvű Általános Iskola a II/3. alfejezetben meghatározott személyes adatok alapján köteles vezetni a törzskönyveket, a bizonyítványokat, a beírási naplókat, az osztálynaplókat, valamint a diákigazolványok nyilvántartását.

25. A II/4. alfejezetben meghatározott személyes adatok vonatkozásában a Móricz Zsigmond Görögkatolikus Kéttannyelvű Általános Iskola csak a következő személyek számára biztosíthat betekintést:

(i) a Móricz Zsigmond Görögkatolikus Kéttannyelvű Általános Iskolával munkaviszonyban vagy foglalkoztatásra irányuló egyéb jogviszonyban álló olyan személy, akinek munkaköri kötelezettsége teljesítése érdekében elengedhetetlen a személyes adatot tartalmazó iratba való betekintés;

(ii) személyes adat jogosultja;

(iii) olyan személy, aki számára betekintetéshez való jogot jogszabály biztosítja, és e jogosultságát a Móricz Zsigmond Görögkatolikus Kéttannyelvű Általános Iskola vezetője előtt megfelelően igazolta;

26. A II/4. alfejezetben meghatározott személyes adatokból a munkáltatói jogok gyakorlására jogosult vagy az általa meghatalmazott ügyintéző összeállítja a munkavállaló (foglalkoztatott) személyi iratait, amelyeket a többi személyes adattól elkülönítetten kötelező megőrizni, annak csak a következő iratok lehetnek részei:

(i) munkavállaló (foglalkoztatott) személyi anyaga, amelynek része a munkavállalói alapnyilvántartás;

(ii) munkavállaló (foglalkoztatott) a Munka Törvénykönyvéről szóló 2012. évi I. törvény 46. § (1) bekezdés szerinti tájékoztatásáról szóló irat;

(iii) munkavállaló (foglalkoztatott) jogviszonnyal összefüggő iratai;

(iv) munkavállaló (foglalkoztatott) pénzforgalmi számlája;

(v) munkavállaló (foglalkoztatott) által önkéntesen, külön írásbeli hozzájárulásával átadott iratok.

27. Azon természetes személyek, akiknek II. fejezet szerinti személyes adatait a Móricz Zsigmond Görögkatolikus Kéttannyelvű Általános Iskola a jelen Szabályzatban meghatározottak szerint kezeli, tájékoztatásra jogosultak

(i) a személyes adataik kezelésének tényéről, céljáról, jogalapjáról időtartalmáról,

(ii) az adattovábbítás szabályairól,

(iii) a személyes adatok módosításának, illetve törlésének lehetőségéről,

(iv) az adatkezelő Móricz Zsigmond Görögkatolikus Kéttannyelvű Általános Iskola, illetve képviselője nevéről és elérhetőségéről, valamint

(v) a jogorvoslati lehetőségekről (Nemzeti Adatvédelmi és Információszabadság Hatóság, bíróság).

A tájékoztatás megadásáért, illetve megküldéséért, továbbá a jelen Szabályzat www.moricz-msz.hu oldalon történő elérhetővé tételéért a Móricz Zsigmond Görögkatolikus Kéttannyelvű Általános Iskola vezetője felel, aki e kötelezettsége teljesítéséért a személyes adat jogosultjától külön díjazást nem kérhet.

28. A 27. pont szerinti tájékoztatást a Móricz Zsigmond Görögkatolikus Kéttannyelvű Általános Iskola

(i) az online (elő)regisztrációban részt vevő természetes személyek esetén a regisztrációs ív kitöltését követően, de a nyílt hálózaton keresztüli beküldését megelőzően (annak előfeltételeként) elektronikus úton;

(ii) a Móricz Zsigmond Görögkatolikus Kéttannyelvű Általános Iskolába felvételi jelentkezést benyújtó természetes személyek esetén a felvételi tájékoztató megküldésével egy időben elektronikus úton;

(iii) alkalmazottakat érintő adatkezelés esetén a munkaviszony vagy foglalkoztatásra irányuló egyéb jogviszony létrejöttekor, a munkába állást megelőzően papír alapon;

(iv) tanulókat érintő adatkezelés esetén a tanulói jogviszony létrejöttét követően haladéktalanul papír alapon;

(v) a honlapot látogató természetes személyek esetén a cookie-k elfogadásával egy időben elektronikus úton

köteles megadni a jogosultaknak.

29. A Móricz Zsigmond Görögkatolikus Kéttannyelvű Általános Iskola nem jogosult a kezelésében álló adatok összekapcsolására, kivéve törvényben meghatározott célra, indokolt esetekben.

30. A Móricz Zsigmond Görögkatolikus Kéttannyelvű Általános Iskola vezetőjének képesnek kell lennie annak igazolására, hogy az érintett személyes adatainak kezeléséhez hozzájárult.

31. A Móricz Zsigmond Görögkatolikus Kéttannyelvű Általános Iskola vezetője köteles a Móricz Zsigmond Görögkatolikus Kéttannyelvű Általános Iskola adatkezelési tevékenységéről nyilvántartást vezetni, amely a következőket tartalmazza:

(i) a Móricz Zsigmond Görögkatolikus Kéttannyelvű Általános Iskola, mint adatkezelő neve és elérhetőségei, továbbá a Móricz Zsigmond Görögkatolikus Kéttannyelvű Általános Iskola vezetőjének neve és elérhetőségei;

(ii) az adatkezelés célja;

(iii) az érintettek és a személyes adatok kategóriái;

(iv) adattovábbítás címzettjeinek kategóriái;

(v) az egyes adatkategóriák törlésére előirányzott adatkategóriák.

32. A személyes adat jogosultja jogosult a Móricz Zsigmond Görögkatolikus Kéttannyelvű Általános Iskola által róla megőrzött, illetve kezelt olyan személyes adatok tartalmáról, kategóriájáról, az adatkezelés céljáról, jogalapjáról, adatkezelés és tárolás időtartamáról, továbbá a személyes adatot megismerő személyekről, az adatkezelés folyamatban létéről, személyes adatokra vonatkozó módosítási, törlési jogáról, jogellenes adatkezeléssel szembeni jogorvoslati lehetőségeiről felvilágosítást, illetve betekintetést kérni.

Felvilágosítás, illetve betekintés iránti kérelmét a személyes adatok jogosultja a moricziskola25@gmail.com email címre történő megküldéssel, vagy igénye papír alapú előterjesztésével kezdeményezheti.

33. A betekintést a Móricz Zsigmond Görögkatolikus Kéttannyelvű Általános Iskola úgy köteles biztosítani, hogy a személyes adatok jogosultja a betekintés során más személyek személyes adatait ne ismerhesse meg. A tájékoztatás megadására (feldolgozott adatok köre, adatkezelés célja, jogalapja, adatkezelésben résztvevő személyek, adatkezeléssel összefüggő tevékenységek, adattovábbítás címzettjei és adattovábbítás indoka) a Móricz Zsigmond Görögkatolikus Kéttannyelvű Általános Iskola a kérelem kézhezvételétől számított 8 munkanapon belül, írásban köteles eleget tenni.

34. A személyes adatok jogosultja jogosult a Móricz Zsigmond Görögkatolikus Kéttannyelvű Általános Iskola által kezelt személyes adatai módosítása (helyesbítése), továbbá javítása kezdeményezésére. E módosítás, javítás iránti kérelmet a jogosult a moricziskola25@gmail.com email címre történő megküldéssel, vagy igénye papír alapú előterjesztésével kezdeményezheti. A személyes adatok jogosultja jogosult személyes adatai törlésének kérelmére, amelyek ugyanezen az email címen, vagy papír alapon előterjesztett személyes adatai (vagy azok egy részének) törlésére vonatkozó kérelemmel kezdeményezhet amennyiben a következő indokok valamelyike fennáll:

(i) a személyes adatokra már nincs szükség abból a célból, amelyből azokat gyűjtötték, vagy más módon kezelték;

(ii) az érintett visszavonja a konkrét célra vonatkozó adatkezeléshez való hozzájárulását és az adatkezelésnek nincs más jogalapja;

(iii) a személyes adatait a Móricz Zsigmond Görögkatolikus Kéttannyelvű Általános Iskola jogellenesen kezelte;

(iv) a személyes adatokat a Móricz Zsigmond Görögkatolikus Kéttannyelvű Általános Iskolára alkalmazandó uniós vagy magyar tagállami jogban előírt jogi kötelezettség teljesítéséhez törölni kell.

A módosítás, kijavítás vagy törlés iránti kérelemnek a Móricz Zsigmond Görögkatolikus Kéttannyelvű Általános Iskola a kérelem kézhezvételét követő 8 munkanapon belül köteles eleget tenni.

35 A személyes adatok jogosultja határidő és indokolási kötelezettség nélkül jogosult az általa a Móricz Zsigmond Görögkatolikus Kéttannyelvű Általános Iskola személyes adatai kezeléséhez (önkéntesen) megadott hozzájárulása visszavonására. A hozzájárulás visszavonása nem érinti a hozzájáruláson alapuló visszavonás előtti adatkezelés jogszerűségét. A hozzájárulás megadása előtt az érintettet erről tájékoztatni kell.

36. Amennyiben a személyes adatok jogosultja azt észleli, hogy személyes adataihoz való jogát a Móricz Zsigmond Görögkatolikus Kéttannyelvű Általános Iskola adatkezelése során a Móricz Zsigmond Görögkatolikus Kéttannyelvű Általános Iskola megsértette, úgy jogosult a Móricz Zsigmond Görögkatolikus Kéttannyelvű Általános Iskola vezetőjéhez fordulni. A Móricz Zsigmond Görögkatolikus Kéttannyelvű Általános Iskola vezetője a panasz közlését követően haladéktalanul megvizsgálja az ügyet, és a panasz közlését követő 30 napon belül írásban tájékoztatja a panasz előterjesztőjét a panasz alapján tett intézkedéseiről, illetve elutasításáról, továbbá ezek ténybeli és jogi indokairól.

37. Amennyiben a panaszt a Móricz Zsigmond Görögkatolikus Kéttannyelvű Általános Iskola vezetője megalapozottnak találja, úgy köteles megtenni a személyes adatok védelme érdekében szükséges intézkedéseket, így köteles a panasszal érintett adatkezelést megszüntetni és az adatokat zárolni, valamint értesíteni minden olyan személyt, illetve szervet, aki (amely) részére a panasszal érintett adatot továbbították.

38. A panasz elutasítása esetén a panasz előterjesztőjét tájékoztatni kell jogorvoslati lehetőségeiről (így különösen a Nemzeti Adatvédelmi és Információszabadság Hatóság, valamint bíróság eljárása).

39. A panaszról, illetve az elbírálása során keletkezett tájékoztatásról a Móricz Zsigmond Görögkatolikus Kéttannyelvű Általános Iskola vezetője jegyzőkönyvet köteles felvenni, amelynek első példányát az adatkezelés helyén, második példányát a Móricz Zsigmond Görögkatolikus Kéttannyelvű Általános Iskola vezetőjénél kötelező öt évig megőrizni.

**IV. ADATOK TOVÁBBÍTÁSÁNAK RENDJE**

40. A 12. pontban meghatározott személyes adat továbbítására a Móricz Zsigmond Görögkatolikus Kéttannyelvű Általános Iskola mint adatkezelő csak

(i) az egyes, a foglalkoztatáshoz kötődő juttatások jogszerű igénybevételének megállapítása céljából;

(ii) az adatok pontosságának, teljességének, időszerűségének biztosítása érdekében;

(iii) a pedagógusigazolvány igénylésével kapcsolatos eljárás keretében azonosítás érdekében a személyiadat- és lakcímnyilvántartás részére történő megküldése céljából;

(iv) az országos pedagógiai-szakmai ellenőrzések, illetve a pedagógusok minősítő vizsgájának, minősítő eljárás lefolytatása érdekében; valamint

(v) statisztikai felhasználás céljára személyazonosításra alkalmatlan módon jogosult.

41. A 43. pont alapján az Móricz Zsigmond Görögkatolikus Kéttannyelvű Általános Iskola a személyes adatokat csak olyan személy részére továbbíthatja, akiknek, illetve amelyeknek a jogszabályban vagy a jelen szabályzatban meghatározott tevékenysége ellátásához az elengedhetetlen, illetve akik, illetve amelyek e személyes adatok megismerésére jogszabály vagy engedély alapján jogosultak.

42. A Móricz Zsigmond Görögkatolikus Kéttannyelvű Általános Iskola kezelésében és tárolásában álló személyes adat továbbítására kizárólag a Móricz Zsigmond Görögkatolikus Kéttannyelvű Általános Iskola vezetője jogosult.

43. A Móricz Zsigmond Görögkatolikus Kéttannyelvű Általános Iskola a személyes adatok jogosultjainak külön erre vonatkozó engedélye nélkül is jogosult a köznevelési intézmények vonatkozásában előírt és jogszabályban meghatározott adatszolgáltatási kötelezettségnek adattovábbítás révén eleget tenni.

44. A Móricz Zsigmond Görögkatolikus Kéttannyelvű Általános Iskola csak törvény előírása alapján, valamint a következő feltételek teljesítésével jogosult teljesíteni olyan megkereséseket, amelyek a Móricz Zsigmond Görögkatolikus Kéttannyelvű Általános Iskola kezelésében álló személyes adatok továbbítására vonatkozik.

E további feltételek a következők:

(i) a személyes adat jogosultja a személyes adat továbbítására félreérthetetlen beleegyezését adta és a Móricz Zsigmond Görögkatolikus Kéttannyelvű Általános Iskola általi egyedi adattovábbításhoz külön hozzájárulását megadta; vagy

(ii) a személyes adat jogosultja előre általánosságban is megadhatja beleegyezését, illetve hozzájárulását, amely szólhat határozott időre, vagy az adattovábbítási kérelmet előterjesztő meghatározott személyek, illetve szervek körére,

(iii) törvény által büntetendő, jogsértő cselekmény elkövetésének lehetősége felmerülésével a személyes adatnak az illetékes hatóság, bíróság részére történő megküldése,

(iv) adatfeldolgozónak (62. pont) szerződés keretében, szerződésből eredő kötelezettsége teljesítéséhez feltétlenül szükséges mértékben.

A (iii) alpontban meghatározott feltételek teljesülése esetén az Általános Iskola jogosult kiadni a vonatkozó és az Általános Iskola által kezelt személyes adatot a jogszabályon alapuló adatkérések teljesítése érdekében.

A (iv) alpontban meghatározott szolgáltatások elvégzésére megbízott adatfeldolgozót minden esetben titoktartási kötelezettség terheli a feladat-ellátása során birtokába került személyes adat vonatkozásában.

45. Amennyiben az adattovábbítás az Európai Gazdasági Térség valamely –Magyarországtól eltérő – államába irányul, úgy a Móricz Zsigmond Görögkatolikus Kéttannyelvű Általános Iskola nem köteles vizsgálni az adott állam személyes adatok védelmére vonatkozó jogszabályi előírásai által biztosított védelem szintjét; amennyiben az adattovábbítás az Európai Gazdasági Térség államaitól eltérő államba irányul, úgy a Móricz Zsigmond Görögkatolikus Kéttannyelvű Általános Iskola köteles vizsgálni, hogy az adattovábbításnak a jogszabályban meghatározott feltételei ebben az államban fennállnak-e.

46. A Móricz Zsigmond Görögkatolikus Kéttannyelvű Általános Iskola köteles gondoskodni arról, hogy a személyes adatok statisztikai célú adattovábbítása során a személyes adat jogosultja és a statisztikai célra megküldött adatok ne legyenek összekapcsolhatók.

47. Az adattovábbításról a Móricz Zsigmond Görögkatolikus Kéttannyelvű Általános Iskola vezetője jegyzőkönyvet köteles felvenni, amelynek első példányát az adatkezelés helyén, második példányát a Móricz Zsigmond Görögkatolikus Kéttannyelvű Általános Iskola vezetőjénél kötelező öt évig megőrizni.

**V. ADATBIZTONSÁGI SZABÁLYOK**

48. A Móricz Zsigmond Görögkatolikus Kéttannyelvű Általános Iskola az adatkezelés jellege, hatóköre, körülményei és célja, valamint a személyes adat jogosulja jogaira és szabadságaira jelentett, változó valószínűségű és súlyosságú kockázat figyelembevételével megfelelő technikai és szervezési intézkedéseket hajt végre annak biztosítása céljából, hogy a személyes adatok kezelése a jelen Szabályzattal, valamint a mindenkor hatályos jogszabályokkal összhangban történjen.

49. A Móricz Zsigmond Görögkatolikus Kéttannyelvű Általános Iskola által kezelt, illetve őrzött személyes adatokat az Móricz Zsigmond Görögkatolikus Kéttannyelvű Általános Iskola a következőképpen tarthatja nyilván:

(i) papír alapú iraton rögzített személyes adat;

(ii) elektronikus nyilvántartásba rögzített személyes adat;

(iii) elektronikusan létrejött, papír alapon megőrzött iraton rögzített személyes adat;

(iv) a Móricz Zsigmond Görögkatolikus Kéttannyelvű Általános Iskola honlapján közzétett személyes adat.

50. A Móricz Zsigmond Görögkatolikus Kéttannyelvű Általános Iskola a tudomány és technológia állása és a megvalósítás költségei, továbbá az adatkezelés jellege, hatóköre, körülményei és céljai, valamint a személyes adatok jogosultjai jogaira és szabadságaira jelentett, változó valószínűségű és súlyosságú kockázat figyelembevételével mind az adatkezelés módjának meghatározásakor, mind pedig az adatkezelés során olyan megfelelő technikai és szervezési intézkedéseket hajt végre, amelyek célja egyrészt az adatvédelmi elvek megvalósítása, másrészt az érintettek jogainak védelméhez szükséges garanciák beépítése az adatkezelés folyamatába.

51. A II/1. alfejezet szerinti (elő)regisztrációban való részvétel, valamint a www.moricz-msz.hu – II/5. alfejezet szerinti – használatával összefüggésben önkéntesen átadott és a Móricz Zsigmond Görögkatolikus Kéttannyelvű Általános Iskola által kezelt valamennyi személyes adatot a Móricz Zsigmond Görögkatolikus Kéttannyelvű Általános Iskola kizárólag elektronikusan az (elő)regisztráció számára létrehozott elektronikus adatbázisban kezeli.

52. A papír alapú iratot a Móricz Zsigmond Görögkatolikus Kéttannyelvű Általános Iskola köteles jól zárható, tűzvédelmi és vagyonvédelmi berendezéssel ellátott helyiségben elhelyezni, illetve biztosítani, hogy az aktív kezelésben lévő iratokhoz csak az illetékes ügyintézők, illetve a Móricz Zsigmond Görögkatolikus Kéttannyelvű Általános Iskola vezetője férhessen hozzá. A papír alapú iratok archiválását a Móricz Zsigmond Görögkatolikus Kéttannyelvű Általános Iskola évente egyszer köteles elvégezni, az archivált iratokat a Móricz Zsigmond Görögkatolikus Kéttannyelvű Általános Iskola 8 évig köteles megőrizni.

53. A Móricz Zsigmond Görögkatolikus Kéttannyelvű Általános Iskola köteles gondoskodni arról, hogy a személyes adatok elektronikus kezelése és tárolása, valamint továbbítása során megteszi mindazon technikai és szervezési intézkedéseket, amelyek ahhoz szükségesek, hogy a technika mindenkori fejlettségi szintjén a Móricz Zsigmond Görögkatolikus Kéttannyelvű Általános Iskola azt a technikai megoldást tudja választani ezek lebonyolításához, amely a személyes adatok védelmének magasabb szintjét garantálja.

54. A Móricz Zsigmond Görögkatolikus Kéttannyelvű Általános Iskola köteles az általa kezelt, illetve őrzött személyes adatokat védeni, különösen a jogosulatlan hozzáférés, megváltoztatás, továbbítás, jogosulatlan nyilvánosságra hozatal, törlés vagy megsemmisítést, véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen.

**VI. ADATVÉDELMI INCIDENS**

55. Adatvédelmi incidens a biztonság olyan sérülése, amely a Móricz Zsigmond Görögkatolikus Kéttannyelvű Általános Iskola által továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi.

56. Adatvédelmi incidens esetén a Móricz Zsigmond Görögkatolikus Kéttannyelvű Általános Iskola nevében a Móricz Zsigmond Görögkatolikus Kéttannyelvű Általános Iskola vezetője legkésőbb 72 órával azután, hogy az adatvédelmi incidens a tudomására jutott köteles azt bejelenteni a Nemzeti Adatvédelmi és Információszabadság Hatóságnak, kivéve, ha az adatvédelmi incidens nem jár kockázattal a személyes adat jogosultjának jogaira és szabadságaira.

57. A bejelentésnek a következőket kell tartalmaznia:

(i) az adatvédelmi incidens jellege, az érintettek és érintett adatok kategóriái és hozzávetőleges számuk;

(ii) a Móricz Zsigmond Görögkatolikus Kéttannyelvű Általános Iskola, valamint a Móricz Zsigmond Görögkatolikus Kéttannyelvű Általános Iskola vezetőjének neve és elérhetősége;

(iii) az adatvédelmi incidensből eredő, valószínűsíthető következmények;

(iv) az adatvédelmi incidens orvoslására, következményei enyhítésére tett vagy tervezett intézkedések ismertetése.

58. Ha az adatvédelmi incidens valószínűsíthetően magas kockázattal jár a személyes adat jogosultjának jogaira és szabadságaira, úgy a Móricz Zsigmond Görögkatolikus Kéttannyelvű Általános Iskola nevében annak vezetője haladéktalanul köteles az adatvédelmi incidensről az érintettet tájékoztatni.

**VII. ADATKEZELÉSSEL FOGLALKOZÓ ALKALMAZOTTAK KÖRE ÉS HATÁSKÖREIK**

59. A Móricz Zsigmond Görögkatolikus Kéttannyelvű Általános Iskola által kezelt személyes adatokat kizárólag a Móricz Zsigmond Görögkatolikus Kéttannyelvű Általános Iskola munkavállalói, illetve a Móricz Zsigmond Görögkatolikus Kéttannyelvű Általános Iskolával foglalkoztatásra irányuló egyéb jogviszonyban álló személyek, munkaköri kötelezettségeik teljesítéséhez elengedhetetlenül szükséges mértékig ismerhetik meg.

60. a Móricz Zsigmond Görögkatolikus Kéttannyelvű Általános Iskolával munkaviszonyban vagy foglalkoztatásra irányuló egyéb jogviszonyban álló minden olyan személy, aki munkaköri kötelezettsége teljesítése keretében személyes adatot kezel, köteles a jelen Szabályzat és a vonatkozó jogszabályok mindenkori megtartásával a személyes adatot védeni, megőrizni, illetve azokhoz való illetéktelen hozzáférést megakadályozni, továbbá biztosítani, hogy a személyes adatokat kizárólag az előre rögzített célra felhasználják fel.

61. A jelen Szabályzatban meghatározott kötelezettségek – kötelezettek általi – teljesítéséért a Móricz Zsigmond Görögkatolikus Kéttannyelvű Általános Iskola vezetője felelős. A Móricz Zsigmond Görögkatolikus Kéttannyelvű Általános Iskola vezetőjének jelen Szabályzatból eredő hatásköre különösen:

(i) a II. fejezetben meghatározott adatrögzítések felügyelete, illetve érintettektől az adatkezeléshez való hozzájárulás beszerzésének ellenőrzése;

(ii) a III. fejezetben meghatározott adattovábbítás teljesítése;

(iii) az V. fejezet szerinti adatbiztonsági előírások és technikai megoldások folyamatos figyelemmel kísérése és értékelése, valamint javítására való javaslat tétele;

(iv) a tájékoztatás megadásának biztosítása (32. pont), betekintés engedélyezése (32-33. pontok), módosítási, illetve törlési kérelem teljesítése (34. pont), panaszok elbírálása (36-39. pontok);

(v) az érintett személyes adatainak kezeléséhez való hozzájárulása megadásának egyedi kérelemre történő igazolása;

(vi) a 31. pont szerinti nyilvántartás vezetése;

(vii) 58. és 59. pontok szerinti bejelentés, illetve tájékoztatás megadása;

(viii) jelen Szabályzatra vonatkozó mindenkori jogszabályi rendelkezések vizsgálata és a módosítások átvezetése (66. pont).

62. Amennyiben a Móricz Zsigmond Görögkatolikus Kéttannyelvű Általános Iskola az adatkezelést saját alkalmazottai útján nem tudja elvégezni, úgy jogosult azt külső szervezet útján, megbízási jogviszony keretében ellátni. A megbízási szerződésbe a felek kötelesek külön meghatározni a titoktartási kötelezettség teljesítésére, illetve megszegése következményeire vonatkozó rendelkezéseket. A Móricz Zsigmond Görögkatolikus Kéttannyelvű Általános Iskola által megbízott adatfeldolgozó szervezet további adatfeldolgozó igénybevételére nem jogosult.

63. Minden személy, illetve törvényes képviselője, akinek személyes adatát a Móricz Zsigmond Görögkatolikus Kéttannyelvű Általános Iskola kezeli, illetve őrzi, köteles a személyes adataiban következő változást – e változást követő – 8 napon belül jelezni a Móricz Zsigmond Görögkatolikus Kéttannyelvű Általános Iskola vezetőjének moricziskola25@gmail.com címen vagy bejelentése papír alapú előterjesztése útján.

**VIII. SZABÁLYZAT ELFOGADÁSA, JÓVÁHAGYÁSA, MEGTEKINTÉSE**

64. A jelen Szabályzat a Móricz Zsigmond Görögkatolikus Kéttannyelvű Általános Iskola fenntartója jóváhagyásával lép hatályba.

65. A jelen Szabályzatot a hatályba lépését követően keletkező, illetve fennálló valamennyi jogviszonyra alkalmazni kell. A jelen Szabályzat hatályba lépését követően a Szabályzat hatályba lépéséről a Móricz Zsigmond Görögkatolikus Kéttannyelvű Általános Iskola vezetője köteles a www.moricz-msz.hu honlapon e Szabályzatnak közzététele útján tájékoztatni az érintetteket.

66. A Móricz Zsigmond Görögkatolikus Kéttannyelvű Általános Iskola nevelőtestülete ezennel felhatalmazza a Móricz Zsigmond Görögkatolikus Kéttannyelvű Általános Iskola vezetőjét, hogy a jelen Szabályzattal összefüggő jogszabályok módosításait mindenkor átvezesse és a Szabályzat hatályosított változatát a www.moricz-msz.hu honlapon közzétegye.

**IX. ZÁRÓ RENDELKEZÉSEK**

67. Amennyiben a jelen Szabályzat szerint kiskorú személy nyilatkozat tételére köteles vagy jogosult, úgy a cselekvőképtelen kiskorú helyett és nevében törvényes képviselője jár el, a korlátozottan cselekvőképes kiskorú jognyilatkozatának érvényességéhez törvényes képviselője hozzájárulása szükséges.

Mátészalka, 2018. május 22.

**Móricz Zsigmond Görögkatolikus**

**Kéttannyelvű Általános Iskola**

**nevelőtestülete** képviseletében